理文保優勢圍攻港會
今日港超聯尾場,理文坐鎮將軍澳運動場迎擊港會。「黃黑軍團」周中輕取標準流浪後重登榜首,為保領先優勢,面對聯賽兩連敗的港會,相信絕不留手。(周六晚上6時開賽)
曾昭達:要學識處理壓力
理文4日內要應付第二戰,對此主教練曾昭達表示緊密賽程不會動搖球隊鬥心。球隊現時重奪爭標主動權,「達Sir」承認要學懂如何處理壓力:「呢幾日會注重恢復,但3分係一定要攞到,要識得點將壓力變成動力。」李毅凱上場領紅要停賽,好消息是顏樂楓刑滿復出。
聯賽兩連敗的港會是役有白星馳停賽,首循環曾以0比4不敵「黃黑軍團」,小將李俊諺希望球隊保持集中,尤其避免早段犯錯:「預計佢哋一開波就會搶攻,一定要避免犯錯,同唔好喺禁區附近輸死球,如果好似首循環咁開波冇耐落後兩粒,就好惡踢。」